Songen Let It Be

«Let It Be» er ein song av The Beatles, som først vart gjeven ut på singel, og så på albumet med same namn, Let It Be i 1970.

Opphav 
Sjølv om teksten på songen ofte vert feiltolka til å vere ein hymne til Jomfru Maria, er han i røynda ei hyllest til Paul McCartney si eiga mor, Mary, som døydde då han var 14 år. Han skreiv songen etter å ha hatt ein draum om ho, slik det kjem fram i første vers: 

When I find myself in times of troubleMother Mary comes to me 
Speaking words of wisdom Let it be 
And in my hour of darkness She is standing right in front of me 
Speaking words of wisdom Let it be

John Lennon var etter sigande særs kritisk til songen då McCartney spelte han for resten av bandet, sidan han rekna med at «Mother Mary» i teksten berre var ein sjølvrettferdig referanse til kristendom. The Beatles la likevel ekstra arbeid i songen då han vart spelt inn i januar 1969 og sleppt som singel i mars 1970. Det skulle verte den aller siste singelen frå The Beatles som kvartett.

McCartney var inspirert av gospel- og soulstemma til Aretha Franklin då han i desperasjon starta å skrive «Let It Be» i 1968 med tankane på mor si: «Eg er ikkje sikker på om ho nytta orda 'let it be'», fortalte han seinare, «men det var essensen i rådet hennar». Bodskapen i den spirituell songen var kanskje til sist ei bøn om fred og forsoning med The Beatles, at uansett usemje og trugselen om oppløysing, la det vere (let it be).

«Let It Be» er rekna som The Beatles sin svanesong.

Versjonar 
Det er fleire offisielle versjonar av «Let It Be». Singelutgåva vart produsert av George Martin, men i løpet av det same året miksa Phil Spector songen på nytt for albumet med eit anna arrangement og ein ny gitarsolo. McCartney var særs misnøgd med handteringa Spector gav songen, og fekk først songen gjort på nytt i 2003 då albumet Let It Be... Naked kom ut, ikkje berre med «Let It Be» vaska for lydbiletet til Spector, men samtlege songar på albumet. Det er òg ein fjerde versjon av songen på albumet The Beatles Anthology 3.

McCartney spelte piano, eit Blüthner Flügel frå Leipzig, Tyskland, på songen, medan Lennon spelte bass. George Harrison spelte gitarsolo, og Ringo Starr trommer, som vart framheva med ekko av Spector, noko Starr mislikte. På albumet Let it Be... Naked kan ein høyre den originale tromminga hans. I tillegg spelte Billy Preston orgel.

Medverkande
The Beatles

 Paul McCartney – solo- og korvokal, piano, maracas, elektrisk piano, bass (endeleg utgåve)
 John Lennon – 6-strengsbass (tidleg opptak og filmopptak), korvokal
 George Harrison – sologitar, korvokal
 Ringo Starr – trommer

Andre musikarar  
 Billy Preston – Hammondorgel
 Linda McCartney – korvokal
 Studiomusikarar - orkester

Salslister og salstrofé

Vekeslister

Årslister

Salstrofé

Kjelder 
 Denne artikkelen bygger på «Let It Be (sang)» frå , den 12. februar 2009. 
 oppgav desse kjeldene:

Bakgrunnsstoff 
 Tekst 

Songar frå 1970
The Beatles-songar
Singlar frå 1970
Singlar frå 1987
Singlar frå 2010
Songar produserte av George Martin
Songar skrivne av Lennon–McCartney
Songar produserte av Phil Spector
Apple Records-singlar
Songar på toppen av Billboard-lista
Songar på toppen av Adult Contemporary-lista
Nummer-ein-singlar i Storbritannia
Nummer-ein-singlar i Tyskland
Nummer-ein-singlar i Australia
Nummer-ein-singlar i New Zealand
Nummer-ein-singlar i Sveits
Rockeballadar
Popballadar
 020
Joan Baez-songar
Aretha Franklin-songar
Bill Withers-songar
John Denver-songar
Meat Loaf-songar
Nick Cave-songar
Songar om død
Balladar frå 1970-åra
José Feliciano-songar
The Ventures-songar
Ike & Tina Turner-songar
Ray Conniff-songar
Gladys Knight & The Pips-songar
Tennessee Ernie Ford-songar
Nana Mouskouri-songar
Leo Sayer-songar
Ray Charles-songar
Joe Cocker-songar
The Replacements-songar
Richie Havens-songar
The Kelly Family-songar
Allen Toussaint-songar
Paul McCartney-songar
Anne Murray-songar
Billy Joel-songar
Chris de Burgh-songar
Roberta Flack-songar
Chrissie Hynde-songar
Charlie Byrd-songar
Billy Vaughn-songar
Ferrante & Teicher-songar
Connie Talbot-songar
The Mar-Keys-songar
James Last-songar
Bugge Wesseltoft-songar